Diari Oficial de la Generalitat Valenciana


Sumari del DOGV 6687, del 09-01-2012 (2012/135)

RESOLUCIÓ de 29 de desembre de 2011, de la consellera d'Agricultura, Pesca, Alimentació i Aigua, per la qual es deixa sense efecte la convocatòria pública de les ajudes destinades a ens locals per a l'execució d'obres en matèria d'abastiment d'aigua, sanejament i defensa contra avingudes, així com altres actuacions relacionades amb estes obres.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6687

Data del DOGV
:   09-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/135


Data del document
:   29-12-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 29 de desembre de 2011, de la consellera d'Agricultura, Pesca, Alimentació i Aigua, per la qual es deixa sense efecte la convocatòria pública de les ajudes destinades a ens locals per a l'execució d'obres en matèria d'abastiment d'aigua, sanejament i defensa contra avingudes, així com altres actuacions relacionades amb estes obres. [2012/135]  
1. Per mitjà de l'Orde de 10 de desembre de 2010, de la Conselleria de Medi Ambient, Aigua, Urbanisme i Habitatge (DOCV núm. 6423, de 23.12.2010), es va fer pública la convocatòria per als exercicis 2011-2012 de les ajudes destinades a ens locals per a l'execució d'obres en matèria d'abastiment d'aigua, sanejament i defensa contra avingudes, així com altres actuacions relacionades amb estes obres.  
  
2. Per mitjà del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'administració de la Generalitat, es reforma l'organització bàsica de l'administració autonòmica valenciana modificant el nombre, la denominació i les competències de les conselleries existents, i es crea la Conselleria d'Agricultura, Pesca, Alimentació i Aigua, a la qual s'assignen les competències en matèria d'agricultura, ramaderia, pesca, alimentació i recursos hídrics.  
3. De conformitat amb el que s'establix en la disposició sexta de les bases reguladores aprovades per mitjà de l'Orde de 22 de maig de 2008 (DOCV núm. 5775, de 02.06.2008), la Comissió Avaluadora ha aprovat, en la seua reunió de 5 de desembre de 2011, la relació provisional de sol·licituds admeses i excloses d'esta convocatòria, i amb data 5 de desembre de 2011 el director general de l'Aigua va redactar la corresponent proposta de concessió de les ajudes mencionada.  
4. Tenint en compte, no obstant això, la publicació de l'Orde 5/2011, de 25 de novembre, del conseller d'Hisenda i Administració Pública, per la qual es regulen les operacions de tancament de l'exercici 2011 en relació amb la comptabilitat de la Generalitat (DOCV núm. 6663, d'1 de desembre de 2011), i dels terminis que s'hi arbitren en relació amb la tramitació i entrada en les intervencions delegades dels documents comptables, resolc:  
  
Primer  
Deixar sense efecte la convocatòria d'ajudes destinades a ens locals per a l'execució d'obres en matèria d'abastiment d'aigua, sanejament i defensa contra avingudes, així com altres actuacions relacionades amb estes obres, aprovada per mitjà de l'Orde de 10 de desembre de 2010, de la Conselleria de Medi Ambient, Aigua, Urbanisme i Habitatge (DOCV núm. 6423, de 23.12.2010).  
  
Segon  
Publicar esta resolució en el Diari Oficial de la Comunitat Valenciana.  
Contra esta resolució, que posa fi a la via administrativa, es pot interposar potestativament un recurs de reposició davant del mateix òrgan que l'ha dictat en el termini d'un mes, comptador des de l'endemà de la notificació, de conformitat amb el que es preveu en els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, o directament un recurs contenciós administratiu davant de la Sala Contenciosa Administrativa del Tribunal Superior de Justícia de València en el termini de dos mesos, comptadors des de l'endemà de la notificació, de conformitat amb les disposicions dels articles 46.1 i 10 de la Llei 29/1998, de 13 de juny, Reguladora de la Jurisdicció Contenciosa Administrativa, tot això sense perjuí que s'utilitze qualsevol altra via que es considere oportuna.  
  
València, 29 de desembre de 2011.- La consellera d'Agricultura, Pesca, Alimentació i Aigua: Maritina Hernández Miñana.